Nora Iuga

Nora IUGA (naskiĝinta Eleonora Almosnino la  en Bukareŝto) estas rumana poetino kaj tradukistino kun judaj radikoj. 

Biografio
Ŝia patro estis violonisto, la patrino baletistino; kiam la gepatroj turneis en Germanujo, Belgujo kaj Nederlando ŝi frekventis inter 1935 kaj 1938 (jaro de la reveno al Rumanujo) infanĝardenojn en Freiburg kaj Kaselo. En 1948[ ŝi ekstudis germanistikon ĉe la Bukareŝta Universitato. Ŝi laboris en Sibiu kiel bazlerneja instruistino, poste kiel ĵurnalistino por germanlingvaj gazetoj. En 1968 aperis ŝia unua rumanlingva poem-kolekto kaj baldaŭ renomo poetina estiĝis. Fine de la jaroj 1970 komenciĝis ŝia tradukado de germanlingvaj literaturaĵoj en la rumanan lingvon, i.a. de verkoj de E.T.A. Hoffmann kaj de Ernst Jünger, de Günter Grass (Die Blechtrommel) kaj de Elfriede Jelinek (Die Klavierspielerin), de Herta Müller, Oskar Pastior, Hans Joachim Schädlich kaj Ernest Wichner.

En 2007 aljuĝis al ŝi Germana Akademio por Lingvo kaj Poezio la premion Friedrich-Gundolf-Preis pro la diskonigo de la germana kulturo eksterlanden. La laŭdo-festprelegon faris Ernest Wichner. En 2009 ŝi ricevis stipendion de la Deutscher Akademischer Austauschdienst (DAAD) disdonata de Germanio al fremdaj aŭtoroj. En 2010 estis publikigita ŝia unua romano Sexagenara și tânărul en germanlingva traduko de Eva Ruth Wemme: en ĝi temas pri platona amo inter maljuniĝinta verkistino kaj juna verkisto dum samtempa panoramo-doo de la rumanlingva literatura vivo.  

Verkoj en prozo (elekto)
 Săpunul lui Leopold Bloom, Editura Cartea Românească, 1993; Polirom, 2007 
 Sexagenara și tânărul, Editura Albatros, 2000
 Fasanenstrasse 23. O vară la Berlin, Editura Vinea, 2001
 Lebăda cu două intrări, Editura Vinea, 2003
 Harald și luna verde Editura Polirom, 2014 
 Berlinul meu e un monolog, Editura Cartea Românească, 2010
 Blogstory, Editura Casa de pariuri literare, 2011 
 Hipodrom, Editura Polirom, 2020, ISBN 9789734696017

 Eksteraj ligiloj 
ligiloj ĉe DDB
laudo-prelego de Ernest Wichner  kaj danko fare de Nora Iuga  (post premi-ricevo 2007) 
blogo de Iuga

Kategorio:Rumanaj ĵurnalistoj
Kategorio:Rumanaj verkistoj
Kategorio:Instruistoj
Kategorio:Tradukistoj el la germana lingvo
Kategorio:Tradukistoj al la rumana lingvo 
Kategorio:Naskiĝintoj en 1931
Kategorio:Virinoj
kategorio:Germanistoj
kategorio:Homoj rilataj al Bukareŝto